КОМИ РЕСПУБЛИКАЛÖН ОЛАНПАС

**Коми Республикаын сур да сыысь вöчöм юанторъяс, а сiдзжö алкоголя да спирта прöдукция торйöн вузалöм да ньöбöм (юöм) ладмöдöмын öткымын юалöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

Тайö Оланпасыс паськалö право йитöдъяс вылö, кöнi участвуйтысьнас лоöны юридическöй кывкутысьяс, налöн организационно-правовöй форма вылö видзöдтöг, ас вылö уджалысьяс, а сiдзжö торъя йöз.

Тайö Оланпасыс ладмöдö торъя йитöдъяс Коми Республикаын сур да сыысь вöчöм юанторъяс, а сiдзжö алкоголя да спирта прöдукция торйöн вузалöм да ньöбöм (юöм) ладмöдöмын, медым видзны олысьяслысь дзоньвидзалун да олöм, могмöдны общественнöй безопасносьт да кутчысьны нравственнöй нормаясö.

**1 статья**. Оз позь торйöн вузавны Коми Республикаын сур да сыысь вöчöм юанторъяс, а сiдзжö 15 да этшаджык прöчента алкоголя да спирта дась прöдукция 23 чассянь 8 часöдз став местаын, общественнöй сёян-юан предприятиеясын кындзи, кöнi разрешитöма вузавны алкоголя прöдукция кисьталöмöн.

**2 статья.** Оз позь ньöбны (юны) сур да сыысь вöчöм юанторъяс, а сiдзжö 12 этшаджык прöчента алкоголя да спирта дась прöдукция уличаяс вылын, стадионъясын, скверъясын, паркъясын, уна йöзаинъясын, мукöд общественнöй местаын, общественнöй сёян-юан предприятиеясын кындзи, кöнi разрешитöма вузавны алкоголя прöдукция кисьталöмöн.

**3 статья.** Пыртны «Коми Республикаын административнöй кывкутöм йылысь» Коми Республикаса Оланпаслöн 4 статьяö (Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.; 2010, 17 №, 383 ст.) татшöм вежсьöмъяс:

1. Содтыны татшöм 32 юкöн:

«32.. Сур да сыысь вöчöм юанторъяс, а сiдзжö 12 этшаджык прöчента алкоголя да спирта дась прöдукция уличаяс вылын, стадионъясын, скверъясын, паркъясын, мукöд общественнöй местаын ньöбöмысь (юöмысь), общественнöй сёян-юан предприятиеясын кындзи, кöнi разрешитöма вузавны алкоголя прöдукция кисьталöмöн, кор тайö право торкöмъяс вöсна оз кывкутны Россия Федерацияса административнöй право торкалöмъяс йылысь 20.20 статьяса 1 юкöн серти, гражданаöс öлöдöны либö индöны витсё шайтсянь сизимсё шайтöдз административнöй штрап.».

2. 4 юкöнын «1 – 31» юкöнъясын кывъяс вежны «1 – 32 юкöнъясын» кывъясöн.

**4 статья.** Тайö Оланпасыс вынсялö сiйöс официальнöя йöзöдöмсянь дас лун мысти.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

73-РЗ №

Вуджöдiс Кузнецова Н.А., 2 228 пас